32005R0718
L 121/64
JURNALUL OFÍCIAL AL UNIUNII EUROPENE
REGULAMENTUL (CE) NR. 718/2005 AL COMISIEI
din 12 mai 2005
de modificare a Regulamentului (CE) nr. 2368/2002 al Consiliului de punere în aplicare a sistemului de certificare pentru Procesul Kimberley privind comerțul internațional cu diamante brute
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2368/2002 al Consiliului din 20 decembrie 2002 de punere în aplicare a sistemului de certificare pentru Procesul Kimberley privind comerțul internațional cu diamante brute (1) și, în special, articolul 19 al acestuia,
întrucât:
(1)
Republica Cehă a desemnat o autoritate comunitară și a informat Comisia cu privire la aceasta. Comisia a decis că s-au adus suficiente dovezi care să ateste faptul că autoritatea respectivă poate îndeplini sarcinile cerute de capitolele II, III și V din Regulamentul (CE) nr. 2368/2002, cu responsabilitate, în mod rapid, eficient și corespunzător.
(2)
Regatul Unit a transmis Comisiei noile coordonate ale autorității sale comunitare.
(3)
Măsurile prevăzute de prezentul regulament sunt conforme cu avizul comitetului desemnat la articolul 22 din Regulamentul (CE) nr. 2368/2002,
ADOPTĂ PREZENTUL REGULAMENT:
Articolul 1
Anexa III la Regulamentul (CE) nr. 2368/2002 se înlocuiește cu textul din anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 mai 2005.